Anexă la HCLMT nr. _______din ___________



ACT ADIŢIONAL
La Convenţia – anexă la H.C.L.M.T nr.137/24.04.2007

I. PĂRŢILE CONVENŢIEI:
1.1 Municipiul Timişoara cu sediul în Timişoara, str. C.D. Loga nr.1, reprezentat prin domnul Primar NICOLAE ROBU
Şi
1.2 Serviciul de Ajutor Maltez în România, Filiala Timişoara – persoană juridică română fără scop patrimonial, cu sediul în Timişoara, str. Ciprian Porumbescu nr.32, reprezentată prin doamna Ildiko Maria Baranyi, preşedinte

Au convenit la încheierea prezentului act adiţional la Convenţia – anexă la H.C.L.M.T nr.137/24.04.2007 pentru susţinerea serviciului social „Cantina socială Aurelian Balint”, cu activitate în Municipiului Timişoara.
Art.1 Se prelungeşte pentru o perioadă de un an, pănă la data de 24.04.2014 Convenţia de Partenriat nr.SC8387/11.04.2007, anexă la H.C.L.M.T nr.137/24.04.2007.
Art. 2 Capitolul IV OBLIGAŢIILE PĂRŢILOR va avea următorul conţinut:
„ Art. 4.1 MUNICIPIUL TIMIŞOARA va asigura
4.1.1 Finanţarea a 100 de porţii de hrană, cu alocaţia zilnică de 6 lei / persoană reprezentând prânzul, respectiv 219.000 lei/an, cu transport la domiciliu;
4.1.2 Alocarea fondurilor, respectiv 141  527 lei/an, pentru cheltuieli salariale pentru doi bucătari, un ajutor de bucătar, doi şoferi, un administrator, un economist, un mecanic de întreţinere;
4.1.3 Alocarea fondurilor în valoare de 31 900 lei/ an, necesare funcţionării bucătăriei Serviciului de Ajutor Maltez în România, filiala Timişoara, respectiv apă, curent, gaz; 
4.1.4 Monitorizarea dosarelor întocmite şi aprobate de către Serviciul de Ajutor Maltez în România, Filiala Timişoara, prin serviciul de specialitate „Cantina de Ajutor Social Timişoara”, o dată la 6 luni pentru a evita dublarea abonaţilor.
Art. 4.2 SERVICIUL DE AJUTOR MALTEZ ÎN ROMÂNIA, FILIALA TIMIŞOARA va asigura
4.2.1 Respectarea destinaţiei sumelor alocate prin HCL şi încadrarea corectă a acestora în capitolele bugetare corespunzătoare, conform art.4.1 din prezentul act adiţional;
4.2.2 Selectarea beneficiarilor cantinei în baza unei cereri scrise şi a unui dosar social întocmit şi aprobat în conformitate cu prevederile legale;
4.2.3 Transferarea, conform legislaţiei a sumelor lunare încasate de la beneficiari, în contul Municipiului Timişoara;
4.2.4 Stabilirea listelor lunare ale beneficiarilor cantinei şi comunicarea spre informare Cantinei de Ajutor Social Timişoara, str. Telegrafului nr.8, pentru evitarea dublării  beneficiarilor;
4.2.5 Respectarea legislaţiei sanitar-veterinare şi PSI în ceea ce priveşte pregătirea şi transportul hranei către beneficiari cu maşinile proprii.„

Toate celelalte clauze ale Convenţiei – anexă la H.C.L.M.T nr.137/24.04.2007 râmân neschimbate.
Prezentul act adiţional s-a încheiat în două exemplare, câte unul pentru fiecare parte.

